laion/Wikipedia-Exotic huggingface dataset:
הנוף הארכאולוגי הסאסאני בחבל פארס

הנוף הארכאולוגי הסאסאני בחבל פארס הוא הכינוי שניתן על ידי אונסק"ו למקבץ של שמונה אתרים ארכאולוגיים מהתקופה הסאסאנית בדרום-מזרח פרובינציית פארס שבאיראן. הוא הוכר כאתר מורשת עולמית ב-30 ביוני 2018. האתרים הנכללים בנוף הארכאולוגי בפארס הם: קלעה-י דוח'תר - נבנה על ידי ארדשיר הראשון במאה ה-3 תבליט ההכתרה של ארדשיר - בפירוזאבאד, בו נראה האל אהורא מזדא מעניק לארדשיר את הכתר המלכותי שלו תבליט הניצחון של ארדשיר - מנציח את ניצחון ארדשיר על ארדואן החמישי ארדשיר ח'ורה - העיר הקדומה גור ארמון ארדשיר - ארמון מבוצר ומפואר שבנה ארדשיר הראשון בישאפור - עיר קדומה שנבנתה על ידי שאפור הראשון מערת שאפור - שבהרי זגרוס, בה ניצב פסל עצום של שאפור הראשון ארמון סרווסתאן - נבנה במאה ה-5 על ידי המלך בהראם גור קלעה-י דוח'תר כתובת הסלע של ארדשיר תבליט הניצחון של ארדשיר מגדל בגור ארמון ארדשיר בישאפור מערת שאפור ארמון סרווסתאן מדיה וקבצים בנושא הנוף הארכאולוגי הסאסאני בחבל פארס בוויקישיתוף Sassanid Archaeological Landscape of Fars Region, UNESCO
אקווריה

אקווריה (באנגלית: Aquaria) הוא שם דמות הדראג של ג'יואבני פלנדראני (באנגלית: Giovanni Palandrani; נולד ב-12 בפברואר 1996). אקווריה זכתה בתואר "הדראג הבאה של אמריקה" בעונה העשירית של תוכנית הריאליטי המירוץ לדראג של רופול. פלנדראני נולד בווסט צ'סטר, פנסילבניה ומוצאו איטלקי. הוא למד ארבע שנים ריקוד והחל להתנסות בדראג בתיכון. הוא למד אופנת נשים במכון הטכנולוגי לאופנה בניו יורק. אקווריה היא בת הדראג של מנצחת העונה הרביעית של המירוץ לדראג, שרון נידלס. היא התחילה להופיע ב-2014 וב-2016 הופיע בגרסה האיטלקית למגזין ווג. ב-2018 הוכרזה כאחת המשתתפות בעונה העשירית של המרוץ לדראג. היא ניצחה בשלושה אתגרים והראשונה לנצח את שני האתגרים המרכזיים: הנשף ו-Snatch Game. אקווריה הוכתרה למנצחת ב-28 ביוני 2018 והיא המנצחת הצעירה ביותר בהיסטוריית התוכנית עד לשנת 2021 בה קריסטל ורסצ'ה זוכת המירוץ לדראג של רופול בריטניה עונה 3 זכתה בעודה בת 19 בלבד. פלנדראני הוא הומוסקסואל המתגורר בברוקלין, ניו יורק. מדיה וקבצים בנושא אקווריה בוויקישיתוף אתר האינטרנט הרשמי של אקווריה אקווריה, ברשת החברתית אקס (טוויטר) אקווריה, ברשת החברתית אינסטגרם First Look - The Unauthorized Rusical - RuPaul's Drag Race (Video Clip) | VH1, VH1 "Aquaria: The Unreal Housewife of New York". PAPER (באנגלית). 2018-04-05. נבדק ב-2018-08-23. Vadala, Nick. "West Chester-born drag queen Aquaria makes it to 'RuPaul's Drag Race' finale". www2.philly.com (באנגלית אמריקאית). נבדק ב-2018-08-23. Nast, Condé. "Aquaria Doesn't Need Drag Race To Become a Superstar". them. (באנגלית). נבדק ב-2018-08-23. "It's the age of Aquaria — and we're just along for the ride" (באנגלית). נבדק ב-2018-08-23. "'RuPaul's Drag Race' queens share their beauty secrets". New York Post (באנגלית אמריקאית). 2018-06-02. נבדק ב-2018-08-23. Baggs, Michael (2018-06-25). "Drag Race: Who should win season 10?". BBC News (באנגלית בריטית). נבדק ב-2018-08-23. "'RuPaul's Drag Race': Which queen will win Season 10? Who should?". USA TODAY (באנגלית). נבדק ב-2018-08-23.
דמי שתיקה

דמי שתיקה או דמי לא יחרץ הם תשלום הניתן לאדם על מנת שיתחייב לא לגלות מידע מביך או מפליל שהוא מחזיק. מתן דמי שתיקה לעובד ציבור עלול להתפרש כשוחד. תשלום דמי שתיקה לעד, על מנת שלא ימסור מידע מפליל שברשותו, עלול להתפרש כשיבוש הליכי חקירה או שיבוש הליכי משפט. דמי שתיקה ניתנים לעיתים ביוזמת המשלם, היודע על המידע שיש בידי מקבל דמי השתיקה, ולעיתים בעל המידע דורש לקבל דמי שתיקה, ביודעו את החשיבות שיש לשתיקתו. במקרה של עמוס אוריון, דרישתו לדמי שתיקה עלתה לו בחייו. פעמים רבות מתפרסם באמצעי התקשורת על דמי שתיקה שניתנו כדי לשמור בחשאי מידע על פעילות מינית שעלולה להביך את המשלם (כגון בגידה או צריכת זנות) או שעלולה לסבכו בפלילים (כגון הטרדה מינית או בעילת קטינה). בשנת 2018 פעלה תרמית אינטרנט שבה קיבלו גולשים רבים דרישה, בדואר אלקטרוני, לתשלום דמי שתיקה, אחרת יועברו לאנשי הקשר שלהם תצלומים המתעדים אותם גולשים באתרי פורנוגרפיה. בשנת 2006 קיים דונלד טראמפ יחסי מין עם כוכבת הפורנוגרפיה סטורמי דניאלס. כאשר היא ניסתה לפרסם זאת בעת שטראמפ היה מועמד לנשיאות ארצות הברית שילם לה טראמפ דמי שתיקה, תוך ביצוע עבירת מס ועבירות נוספות, ועל עבירות אלה הועמד לדין והורשע בשנת 2024. מעמדם, מבחינת פקודת מס הכנסה, של דמי לא יחרץ ששילם בנק לעובדו לשעבר, נדון בבית המשפט המחוזי, ונקבע שדמי לא יחרץ הם בגדר תקבול הוני, החייב במס רווחי הון. תוצאה זו מהווה יתרון מס, משום שלבעלי הכנסה גבוהה מס רווחי הון הוא כחצי מהמס על הכנסה פירותית. ההבדל בין דמי שתיקה אסורים לבין פשרה משפטית חוקית וכשרה הוא דק וחשוב לנהל את הליך ההידברות והמשא ומתן בין הצדדים מבלי שתשלום הפיצוי הכספי יהווה שיבוש הליכי חקירה או הדחת עד מלמסור תלונה לרשויות. הסכמה לתשלום דמי שתיקה בתמורה לאי העדה במשטרה היא הסכמה בלתי חוקית שדינה להתבטל. עפ 341/73 מדינת ישראל נגד אריה ויטה, פ"ד כז(2) 610, ניתן ב-22 באוגוסט 1973 עמרי ברק -ישן משה נוסבאום, ‏כך ניסו לסחוט גולשים באתרי פורנו, באתר ‏מאקו‏, 23 ביולי 2018 ציפי שמילוביץ, דרמה בארה"ב: טראמפ הורשע בפרשת דמי השתיקה לכוכבת הפורנו סטורמי דניאלס, באתר ynet, 30 במאי 2024 עמ"ה (ת"א) 169/87 שמחה שנקר נגד פקיד השומה כפר-סבא, פ"ד תשן(1) 450, ניתן ב-23 במאי 1989 עו"ד אלעד שאול, דמי שתיקה, באתר אלעד שאול ושות', ‏13 באוגוסט 2024
טקס פרסי אוסקר ה-57

טקס פרסי אוסקר ה-57 (באנגלית: 57th Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1984 נערך בדורותי צ'נדלר פביליון שבלוס אנג'לס, קליפורניה, ב-25 במרץ 1985. השחקן ג'ק למון הנחה את הטקס בפעם הרביעית והאחרונה שלו. סרט הדרמה הביוגרפי "אמדאוס" היה מועמד ל-11 פרסים וזכה ב-8, ביניהם פרסי הסרט הטוב ביותר, הבמאי הטוב ביותר (מילוש פורמן), התסריט המעובד הטוב ביותר (פיטר שאפר) והשחקן הטוב ביותר (פ. מארי אברהם). כמו כן בלטו הסרטים "המעבר להודו", אשר היה מועמד ל-11 פרסים (זכה ב-2), ו"דמעות של שתיקה" (3 זכיות) ו"מקום בלב" (2 זכיות) אשר היו מועמדים ל-7 פרסים כל אחד. במהלך הטקס הוענקו פרסי אוסקר לשם כבוד לשחקן ג'יימס סטיוארט ולקרן הלאומית לאמנויות, ופרס לפעילות הומניטרית למפיק דייוויד וולפר. פרס אוסקר להישגים מיוחדים הוענק לסרט "הנהר" בגין האפקטים הקולים שהוצגו בו. היינג נגור, רופא קמבודי ללא ניסיון קודם במשחק, זכה בפרס לשחקן המשנה הטוב ביותר על תפקידו בסרט "דמעות של שתיקה", אשר היה תפקידו הקולנועי הראשון. פגי אשקרופט בת ה-77 זכתה בפרס לשחקנית המשנה הטובה ביותר על תפקידה בסרט "המעבר להודו", ובכך הפכה לשחקנית המבוגרת ביותר שזוכה בפרס זה. נאום הזכייה של סאלי פילד בפרס לשחקנית הטובה ביותר על תפקידה בסרט "מקום בלב" הוא אחד הבולטים והזכורים בתולדות טקסי האוסקר. בנאומה אמרה בהתרגשות: "בזכייה הראשונה שלי לא הרגשתי את זה, אך הפעם אני מרגישה את זה, ואני לא יכולה להכחיש את העובדה שאתם אוהבים אותי. ברגע זה, אתם אוהבים אותי!". בעת שהציג את הזוכה בפרס לסרט הטוב ביותר, שכח לורנס אוליבייה להציג את המועמדים לפרס והכריז מיד על "אמדאוס" כזוכה. מפיק אמדאוס סול זאנץ חיפה על הטעות של אוליבייה כאשר הזכיר את כל ארבעת המועמדים האחרים במהלך נאום הזכייה שלו בפרס. הסרט הישראלי מאחורי הסורגים היה מועמד לפרס לסרט הזר הטוב ביותר, אך לא זכה. הייתה זו המועמדות הישראלית השישית לפרס בטקסי האוסקר. אתר האינטרנט הרשמי של טקס פרסי אוסקר ה-57 אתר האינטרנט הרשמי של טקס פרסי האוסקר טקס פרסי אוסקר ה-57, במסד הנתונים הקולנועיים IMDb (באנגלית) רשימת הזוכים המלאה, באתר הרשמי סאלי פילד מגלה שהאקדמיה אוהבת אותה - רגעי אוסקר גדולים, באתר abc7.com,‏ 1 בפברואר 2012 סאלי פילד זוכה בפרס השחקנית הטובה ביותר, בערוץ היוטיוב של פרסי האוסקר, 30 במרץ 2011 "אמדאוס" זוכה בפרס לסרט הטוב ביותר, בערוץ היוטיוב של פרסי האוסקר, 29 באוקטובר 2010
אוסקר 2018

האם התכוונתם ל... טקס פרסי אוסקר ה-90 – טקס אשר התקיים בשנת 2018, להענקת פרסים לסרטים שיצאו בשנת 2017. טקס פרסי אוסקר ה-91 – טקס אשר יתקיים בשנת 2019, להענקת פרסים לסרטים שיצאו בשנת 2018.
אוסקר 2016

האם התכוונתם ל... טקס פרסי אוסקר ה-88 – טקס אשר התקיים בשנת 2016, להענקת פרסים לסרטים שיצאו בשנת 2015. טקס פרסי אוסקר ה-89 – טקס אשר התקיים בשנת 2017, להענקת פרסים לסרטים שיצאו בשנת 2016.
הדיוויזיה ה-86 (ורמאכט)

הדיוויזיה ה-86 (בגרמנית: 86. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-26 באוגוסט 1939, והועמדה תחת פיקוד יואכים ויטהפט. במהלך המערכה בפולין שהתה הדיוויזיה בחזית המערבית, כחלק ממפקדת הכוחות בהרי אייפל במסגרת הארמייה החמישית, ובמהלך המערכה על צרפת היא לחמה כחלק מהקורפוס ה-23 במסגרת הארמייה ה-12. במהלך מבצע ברברוסה לחמה הדיוויזיה כחלק מהקורפוס ה-50 בעתודת קבוצת ארמיות צפון, ובמהלך הקרב על מוסקבה היא לחמה כחלק מיחידות שונות במסגרת הארמייה התשיעית. לאחר מכן נשארה הדיוויזיה בגזרה המרכזית, ולחמה בקרב רז'ב הראשון ובקרב רז'ב השני, ובקיץ 1943 השתתפה בקרב קורסק, כחלק מקורפוס הפאנצר ה-41 במסגרת הארמייה התשיעית. לאחר מכן היא השתתפה בנסיגה לעבר הדניפר, ובנובמבר 1943 פורקה הדיוויזיה, וחלק מיחידותיה נשלחו לדנמרק, על מנת להוות את הבסיס להקמת הדיוויזיה ה-361. יואכים ויטהפט (26 באוגוסט 1939 – 1 בינואר 1942) הלמוט ויידלינג (1 בינואר 1942 – 3 בנובמבר 1943) הדיוויזיה ה-86 באתר lexikon-der-wehrmacht (בגרמנית) ב-18 בספטמבר 1939 הפך הקורפוס לקורפוס ה-23.
בלגן בממלכה

בלגן בממלכה (באנגלית: Charming; בתרגום חופשי: "האביר על הסוס הלבן") הוא סרט מוזיקלי בהנפשה ממוחשבת אמריקאי-קנדי לילדים מסוגת פנטזיה והרפתקאות. הסרט מספר על הנסיך מקסים שקולל בכישוף הגורם לו לכבוש כל לב מכל אישה בשניות, היוצא לחפש אחר אהבת אמת כדי להסיר את הכישוף. הסרט בוים ונכתב על ידי רוס ונוקור והופק על ידי ג'ון ה. ויליאמס. הסרט עלה לאקרנים לראשונה בספרד ב-20 באפריל 2018. בישראל הסרט עלה לאקרנים לראשונה ב-19 ביולי 2018 בדיבוב לעברית. אורך הסרט הוא כ-85 דקות, ושפת המקור שלו היא אנגלית (הסרט דובב לשפות נוספות, ביניהן: עברית, ספרדית ופולנית). הסרט מספר על הנסיך מקסים, נסיך שקולל על ידי פיה במראה שאי אפשר לעמוד בפניו כדי לעצור את האהבה בעולם. הנסיך מקסים מציע נישואים לכל אישה שהוא פוגש ומאחוריו נמצאים שלל גברים כועסים וזועמים. אביו המלך כועס מאוד ומציב לנסיך מקסים משימה, למצוא אהבת אמת לפני יום הולדתו ה-21. אם הנסיך מקסים לא ימצא אהבה הוא יאבד את האפשרות להפוך למלך. בעקבות תפנית בעלילה, הנסיך מקסים פוגש את לינור, פושעת מקצועית המקוללת בלב שאינו יכול לאהוב. הוא רואה אותה כמפתח למה שליבו רוצה והיא רואה אותו כחלק מתרגיל לקבל הכתר. בסרט רואים את ההרפתקאות שהם עוברים יחדיו, ואיך לבסוף הם מתאהבים ומתחתנים. במאי הדיבוב של הסרט בעברית היה עמיחי בר טוב, ומפיקת הדיבוב הייתה ראיה מנור. ב-18 בספטמבר 2014, הוכרז שהמפיקים ג'ון ה. ויליאמס והנרי סקלסי יפיקו את הסרט יחד עם Vanguard Film & Animation ו-Cinesite. בנוסף הוכרז שרוס ונוקור יביים את הסרט על פי התסריט שלו, ושתקציב הסרט יהיה מתחת ל-20 מיליון דולר. ב-19 בפברואר 2015, הוכרז שדמי לובאטו תדבב בסרט את הדמות הראשית, לינור, ושהיא תייצר שירים עבור הסרט. ב-5 באוגוסט 2015, הוכרז שאבריל לאבין, אשלי טיסדייל ו-.G.E.M ידבבו את הקולות של שילגיה, היפהפייה הנרדמת וסינדרלה בהתאמה. ב-16 בספטמבר 2015 הוכרז שוילמר ולדראמה ידבב את דמותו של הנסיך מקסים. הפקת הסרט נעשתה באולפן החדש של חברת "Cinesite" במונטריאול. ב-28 ביוני 2017 נמסר שחברת ההפצה "smith Global Media" רכשה את זכויות ההפצה של הסרט. לסרט יצאו 9 שירים חדשים ומקוריים שהושמעו במהלך הסרט ובוצעו על ידי צוות המדבבים וזמרים נוספים. בגרסה העברית של הסרט, עמיחי בר טוב היה אחראי על ניהול המוזיקה של הסרט ודובבו רק שלושה שירים. הסרט נדחה לזמן בלתי ידוע משנת 2017 לאביב 2018 למרות שהייצור הסתיים בדצמבר 2017. Vanguard Film & Animation מעולם לא הודיעה רשמית על תאריך הפצת הסרט, ולבסוף הוא הופץ בספרד ב-20 באפריל 2018. בישראל הסרט עלה לאקרנים לראשונה ב-19 ביולי 2018 בדיבוב לעברית. "בלגן בממלכה", במסד הנתונים הקולנועיים IMDb (באנגלית) "בלגן בממלכה", באתר Rotten Tomatoes (באנגלית) "בלגן בממלכה", במסד הנתונים הקולנועיים KinoPoisk (ברוסית) בלגן בממלכה, במיזם "אישים" לתיעוד היצירה הישראלית טריילר הסרט, באתר יוטיוב
הדיוויזיה ה-268 (ורמאכט)

הדיוויזיה ה-268 (בגרמנית: 268. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-26 באוגוסט 1939, והועמדה תחת פיקוד אריך שטראובה. במהלך המערכה בפולין שהתה הדיוויזיה בחזית המערבית, והייתה בעתודת הארמייה הראשונה בחזית המערבית, ובמהלך המערכה על צרפת היא לחמה כחלק מהקורפוס ה-12 במסגרת הארמייה הראשונה, ובספטמבר 1940 היא נשלחה כחיל כיבוש בפולין. במהלך מבצע ברברוסה לחמה הדיוויזה כחלק מהקורפוס ה-7 במסגרת הארמייה הרביעית, ובמהלך הקרב על מוסקבה היא לחמה כחלק מהקורפוס ה-20 במסגרת הארמייה הרביעית. לאחר מכן נשארה הדיוויזיה בגזרה המרכזית, ולחמה בקרב רז'ב הראשון ובקרב רז'ב השני, ובסתיו 1943 השתתפה בנסיגה לעבר הדניפר וספגה אבדות כבדות. בנובמבר 1943 פורקה הדיוויזיה, וחלק מיחידותיה היוו את קבוצת הדיוויזיה ה-268, אשר היוותה מאוחר יותר את הבסיס להקמת דיוויזיית הגרנדיר ה-36. אריך שטראובה (26 באוגוסט 1939 - 6 בינואר 1942) היינריך גריינר (6 בינואר 1942 - 2 בנובמבר 1943) הדיוויזיה ה-268 באתר lexikon-der-wehrmacht (בגרמנית) קבוצת הדיוויזיה ה-268 באתר lexikon-der-wehrmacht (בגרמנית)
הדיוויזיה ה-167 (ורמאכט)

הדיוויזיה ה-167 (בגרמנית: 167. Infanterie-Division) הייתה דיוויזיית חיל רגלים של הורמאכט במלחמת העולם השנייה. הדיוויזיה הוקמה ב-26 באוגוסט 1939, והועמדה תחת פיקוד מרטין גילברט, ולאחר המערכה על צרפת היא נשלחה לשמש כחיל כיבוש בצרפת כחלק מהארמייה הראשונה. במהלך מבצע ברברוסה לחמה הדיוויזיה כחלק מהקורפוס הממונע ה-47 במסגרת ארמיית הפאנצר השנייה, והשתתפה בקרב סמולנסק ובמהלך הקרב על מוסקבה היא לחמה כחלק מהקורפוס ה-53 במסגרת ארמיית הפאנצר השנייה. לאחר מכן נשלחה הדיוויזיה להולנד, ובמרץ 1943 היא חזרה ליזית המזרחית, והשתתפה בקרב חרקוב השלישי ובקרב קורסק, כחלק מקורפוס הפאנצר ה-48 במסגרת ארמיית הפאנצר הרביעית. לאחר מכן היא השתתפה בנסיגה לעבר הדניפר וספגה אבדות כבדות, ובפברואר 1944 היא נשלחה בשנית להולנד, שם היא הוסבה באוקטובר 1944 לדיוויזיית הפולקסגרנדיר ה-167. מרטין גילברט (1 בדצמבר 1939 - 10 בינואר 1940) אוסקר פוגל (10 בינואר 1940 - 1 במאי 1940) הנס שנהרל (1 במאי 1940 - 1 באוגוסט 1941) ורנר שארטוב (1 באוגוסט 1941 - 11 באוגוסט 1941) וולף-גינתר טרירנברג (11 באוגוסט 1941 - 25 בנובמבר 1943) הנס היטנר (25 בנובמבר 1943 - אוקטובר 1944) מדיה וקבצים בנושא הדיוויזיה ה-167 בוויקישיתוף הדיוויזיה ה-167 באתר lexikon-der-wehrmacht (בגרמנית)
הנדה קאדר

הנדה קאדר (בטורקית: Hande Kader; ‏1993 – אוגוסט 2016) הייתה פעילה פוליטית טורקייה וטרנסג'נדרית. קאדר הייתה מוכרת בקרב טורקים בתור אחת מראשי הקהילה הגאה בטורקיה וזאת בעיקר בעקבות תמונה שלה שהתפרסמה ממצעד הגאווה שהתרחש בשנת 2015 באיסטנבול. באוגוסט 2016 היא דווחה כנעדרת על ידי שותפה לדירה לאחר שלא ראה אותה בביתו במשך כשבוע. ב-12 באוגוסט 2016 נמצאה גופתה מושחתת ושרופה לאחר אונס, בצידי דרך. אף על פי שגופתה הושחתה בצורה קיצונית, היא זוהתה עדיין על ידי שותפה לחדר. קאדר הייתה עובדת מין, והיא נראתה לאחרונה בחייה נכנסת למכוניתו של לקוח. היא נפטרה בגיל 23. בדיווחים החדשותיים נכתב שהשריפה של גופתה התרחשה לאחר מותה, ככל הנראה כדי למנוע זיהויו של הרוצח. בעקבות מותה, הייתה מחאה ציבורית נרחבת נגד ההתעללות בטרנסג'נדרים בחברה הטורקית. באוניברסיטת בואזיצ'י החליטה אגודת הסטודנטים הלהט"בים לחלק מלגה לכבוד הנדה קאדר שתינתן לסטודנט טרנסג'נדר שילמד במוסד בין 2018-2017. עם זאת, נשיא האוניברסיטה הודיע מאוחר יותר שהתרומה לא הובאה לידיעתו והוא החזיר את הכסף לתורמים וביטל את המלגה. מדיה וקבצים בנושא הנדה קאדר בוויקישיתוף Shafak, Elif (2016-08-23). "The shocking murder of trans activist Hande Kader says much about Turkey today". The Guardian. נבדק ב-2016-08-24. Siese, April (2016-08-20). "International outcry following brutal rape, murder of Istanbul trans activist". The Daily Dot. נבדק ב-2016-08-21. Arslan, Rengin (2016-08-21). "Hande Kader: Outcry in Turkey over transgender woman's murder". BBC News. נבדק ב-2016-08-22. Harvard, Sarah (2016-08-19). "Trans rights activist Hande Kader was raped and burned to death in Turkey". Mic. נבדק ב-2016-08-21. "Hande Kader: Outcry in Turkey over transgender woman's murder". BBC News (באנגלית בריטית). 2016-08-21. נבדק ב-2016-08-21. "Hundreds protest over murder of trans woman in Istanbul". Al Jazerra. 2016-08-23. נבדק ב-2016-08-24. Burke, Dave (2016-08-20). "Anger after trans woman is raped and burned to death in Turkey". Metro. נבדק ב-2016-08-21. "Turchia, l'orribile morte di Hande Kader, icona Lgbt del Gay Pride vietato a Istanbul". Repubblica. 2016-08-20. נבדק ב-2016-08-21. "Assassinat d'Hande Kader, icône LGBT: manifestation "pour la justice" à Istanbul". L'Express. 2016-08-21. נבדק ב-2016-08-21. "Boğaziçi'nde Trans Öğrenciler için Hande Kader Bursu". Bianet - Bagimsiz Iletisim Agi. נבדק ב-2017-08-21. "Boğaziçi University Presidency Returns 'Hande Kader' Fellowship Donations". Bianet - Bagimsiz Iletisim Agi. נבדק ב-2017-08-22. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנדה קאדר".
לוליגו אילתי

לוליגו אילתי (שם מדעי: Sepioteuthis lessoniana) הוא מין של דיונון מקבוצת הסילוניות וממשפחת הלוליגיים. דיונון זה מצוי ברחבי האזור האינדו-פסיפי אך היגר לעבר הים התיכון. דיונון זה הוא רחפן מוארך הקרוב למין לוליגו שקוף אך צבעוני ממנו. אורכו מגיע ל-3.8–33 ס"מ ומשקלו מגיע ל-600 גרם. הוא בעל גלימה דמוית-סנפיר מתנועעת בצבע כחול עד צהוב וזרועות קצרות בעלות קצה עם קרסים. כמו רוב הדיונונים הוא מתמחה בהחלפת צבעיו ובהסוואה. דיונון זה הוא בעל קצה גידול מהיר ביותר לחסר חוליות - רק 4 חודשים לוקחים לו להגיע למשקל 600 גרם. עם זאת הוא גם בעל תוחלת חיים קצרה של פחות משנה. הדיונונים חיים סביב הימים הטרופיים והממוזגים של האוקיינוס ההודי ושל האוקיינוס השקט ולעיתים שוחים בקבוצות במים, אך גם היגרו לעבר הים התיכון. הם חיים בסביבות החוף, קרקעית סלעית ושונית אלמוגים, בהם הם מחפשים סרטנים ודגים קטנים. דיונונים אלה נחשבים למזון נחשב בכמה אזורים באסיה, דבר שקשור בקצב גידולם המהיר. מדיה וקבצים בנושא לוליגו אילתי בוויקישיתוף לוליגו אילתי, באתר ITIS (באנגלית) לוליגו אילתי, באתר NCBI (באנגלית) לוליגו אילתי, באתר Animal Diversity Web (באנגלית) לוליגו אילתי, בבסיס הנתונים ARKive (באנגלית) לוליגו אילתי, באתר האנציקלופדיה של החיים (באנגלית) לוליגו אילתי, באתר GBIF (באנגלית) לוליגו אילתי באתר הרשימה האדומה של IUCN
דיונון הלהבות

דיונון הלהבות (שם מדעי: Sepia latimanus) הוא מין ממשפחת הדיונוניים שבסדרת הדיונונאים המצוי בשוניות אלמוגים לאורך האזור האינדו-פסיפי ממלזיה והפיליפינים עד לצפון אוסטרליה. זהו דיונון בעל עור בולט בצבעים עזים של סגול, צהוב, אפור ולבן אך הוא יכול להחליף את צבעיו ואף להסתוות לגמרי. הוא קטן מאוד ואורכו מגיע ל-8 ס"מ בלבד ולרוב רק 6 ס"מ. בשונה מדיונונים אחרים הוא מהלך על הקרקעית במקום לשחות, באמצעות זרועותיו הבשרניות שהתמחו בתנועת קרקעית, אך 2 הזרועות הראשיות עדיין נעות כלפי מעלה. העיניים קטנות ומוקפות גבעולים ועל הגלימה העבה שצבעה אפור בולטים גבעולים רבים. צבעו הבוהק מרמז על רעילותו והוא מזהיר את אויביו על כך מראש. מסיבה זו הוא גם לא נאכל בידי אנשים. הוא עצמו טורף דגים קטנים וסרטנים אחריהם הוא עוקב על הקרקעית. הדיונון מצוי על קרקעית רדודה סביב שוניות וחולות באזורים הטרופיים. הנקבות מטילות את ביציהם תחת קליפות של קוקוס הפוכים, מה שמציל אותם מדגים טורפים. מדיה וקבצים בנושא דיונון הלהבות בוויקישיתוף דיונון הלהבות, באתר ITIS (באנגלית) דיונון הלהבות, באתר NCBI (באנגלית) דיונון הלהבות, בבסיס הנתונים ARKive (באנגלית) דיונון הלהבות, באתר האנציקלופדיה של החיים (באנגלית) דיונון הלהבות, באתר GBIF (באנגלית) דיונון הלהבות באתר הרשימה האדומה של IUCN
דקרן אדום-לוע

דַּקְרָן אֲדֹם-לֹעַ (שם מדעי: Aethaloperca rogaa) הוא מין של דג גרם ממשפחת הדקריים והוא המין היחיד בסוגו. הוא קרוב לסוג Cephalopholis. דג זה יכול להגיע לאורך של 60 ס"מ. הדקרן חי במימי האוקיינוס ההודי, האוקיינוס השקט והימים שבהם כמו ים סוף (לרבות במפרץ אילת), המפרץ הפרסי וחופי האיים המלדיביים או איי גילברט. הוא חי באזורים טרופיים סביב שוניות אלמוגים, לגונות וספינות טבועות. זהו דג טריטוריאלי ואגרסיבי שיתקוף כל מסיג גבול לשטחו, לרבות יריבים דומים לו כמו דקרים אחרים או אף זהרונים ארסיים. הדקרן הוא דג טורף הניזון מדגים קטנים יותר. הוא ינסה לשחות בשקט סביב להקת דגים קטנים עד שימצא דג לא זהיר ויבלע אותו במהירות. מדיה וקבצים בנושא דקרן אדום-לוע בוויקישיתוף דקרן אדום-לוע, באתר ITIS (באנגלית) דקרן אדום-לוע, באתר NCBI (באנגלית) דקרן אדום-לוע, בבסיס הנתונים ARKive (באנגלית) דקרן אדום-לוע, באתר FishBase (באנגלית) דקרן אדום-לוע, באתר GBIF (באנגלית)
אלקית דררתית

אלקית דררתית (שם מדעי: Aethia psittacula) היא מין של עוף ימי ממשפחת האלקיים החיה סביב צפון האוקיינוס השקט בין אמריקה הצפונית למזרח אסיה. זוהי אלקה קטנה באורך 23–25 ס"מ ומוטת כנפיה באורך 44–48 ס"מ. האלקית שחורה ובעלת חזה ובטן לבנים וכפות רגליים אפורות. ראש וצווארם הקצרים שחורים והעיניים ופס נוצות מזדקר מאחוריהם לבנים. המקור כתום ומראהו מזכיר מקור דררה, ממנו קיבלו את שמם. אלקיות אלה רועשות מאוד בעונת הרבייה. האלקיות חיות בחופים ובימים רדודים סביב אלסקה, סיביר וקמצ'טקה ומקננים על איים נידחים, צוקים ומדרונות בחופים. בחורף רוב האוכלוסיות נעות דרומה. אלקה זו צדה יצורי ים כמו סרטני ים קטנים כמו קרילאים, שטרגליים ושטצדאים ובכמה אזורים גם מדוזות קטנות. האלקית תצלול עם כנפיה עד לעומק 30 מ' מתחת למים. האלקה חיה בלהקות ענקיות המקננות יחדיו והיא מונוגמית ומקננת בנקרת סלע בצוק בו היא מטילה ביצה בודדת הבוקעת כעבור חודש. הצאצא מקבל מזון מהוריו במשך 35 ימים ואז בשעת לילה ממריא לעבר הים. מדיה וקבצים בנושא אלקית דררתית בוויקישיתוף אלקית דררתית, באתר ITIS (באנגלית) אלקית דררתית, באתר NCBI (באנגלית) אלקית דררתית, באתר GBIF (באנגלית) אלקית דררתית באתר הרשימה האדומה של IUCN
אלקית

אלקית (שם מדעי: Aethia) הוא סוג של עופות ימיים ממשפחת האלקיים החיים באזור הארקטי שבצפון האוקיינוס השקט. האלקיות הם קרובותיה של אלקית קסין (Ptychoramphus aleuticus) שעברה לסוג עצמאי מסוג זה והן קרובות רחוקות של הסוג תוכי ים (Fratercula). הן קטנות מאוד ויכולות להגיע לאורך של 15 ס"מ ולמשקל 85 גרם בלבד אצל המין אלקית ננסית. בכך הן הקטנות שבבני משפחתם. רובן בעלות ציצה בולטת לבנה על ראשם ועיניהם לבנות. המקור כתום וחרוטי. האלקיות יכולות לעוף בצורה מגושמת ומעדיפים לשחות במים. בעודם חוזרים לחופים הם מתקהלים יחדיו, מה שעוזר להם להתגונן מטורפים כמו בז ארקטי, בז נודד, שועלי שלג וחמסנים. הם דגות בים מיני סרטנים וקריל וגם מדוזות ומסרקניות. אלקית מצוייצת (Aethia cristatella) אלקית דררתית (Aethia psittacula) אלקית ננסית (Aethia pusilla) אלקית משופמת (Aethia pygmaea) מדיה וקבצים בנושא אלקית בוויקישיתוף אלקית, באתר ITIS (באנגלית) אלקית, באתר NCBI (באנגלית) אלקית, באתר GBIF (באנגלית)
יאקטי סאקס

"יאקטי סאקס" (באנגלית: Yakety Sax) הוא שמה של יצירה מ-1963 אשר הופצה על תקליט, ונכתבה על ידי הסקסופוניסט בוטס רנדולף (אנ'). ביצירה נעשה שימוש גם כשיר הנושא של תוכנית הטלוויזיה "המופע של בני היל", ולכן יש המכירים אותה כ"המוזיקה של בני היל". ביצירה נעשה שימוש רחב של היצירה בהומור באינטרנט כסופראימפוזיציה של דבר מה שאינו משעשע, ומדי פעם גם צילומים מקבריים (אשר לעיתים הואצו - כהשראה מתוכניתו של בני היל). שימוש זה יכול להוכיח את האכסיומה על היצירה, שגורסת כי "יאקטי סקס יכולה לגרום לכל דבר להיראות משעשע". בהקשר ישראלי, יצירה זו בביצוע הגיטריסט צ'ט אטקינס שימשה כאות הפתיחה של סדרת הלימוד הקצרה (שלושה פרקים) באנגלית "השריף מגבעות הוליווד" (The Sheriff Of Hollywood Hills) משנת 1974 בהפקת הטלוויזיה הלימודית. לביצוע זה ניתן השם "Yakety Axe". מידע על היצירה "יאקטי סאקס" באתר מיוזיק בריינז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
אליפות אירופה בכדוריד 1994

אליפות אירופה בכדוריד 1994 היא אליפות אירופה הראשונה והיא נערכה על ידי איגוד הכדוריד האירופאי. הטורניר התקיים בפורטוגל בין ה-3 ביוני ל-12 ביוני 1994. המשחקים נערכו בפורטו ב-Pavilhão Rosa Mota שמכיל כ-5,400 מקומות. שוודיה זכתה באליפות בפעם הראשונה בתולדות הנבחרת. מפת הערים המארחות בפורטוגל   אלמדה פורטו המדינה המערכת (פורטוגל) העפילה ישירות, יתר 11 נבחרות העפילו דרך המוקדמות. הקבוצות חולקו ל-2 בתים. שתי נבחרות חזקות מכל בית העפילו לשלב השני שנערך בשיטת פלייאוף. המשחקים נערכו באלמדה באולם ספורט עירוני שמכיל 4,000 מקומות. המשחקים נערכו בפורטו ב-Pavilhão Rosa Mota שמכיל כ-5,400 מקומות. נבחרת ישראל בכדוריד החלה את דרכה בתחרויות בבית ה' של המוקדמות. היא השיגה ניצחון בודד וסיימה את הבית במקום הרביעי (מחמישה). מדיה וקבצים בנושא אליפות אירופה בכדוריד 1994 בוויקישיתוף אתר האינטרנט הרשמי של אליפות אירופה בכדוריד 1994 מידע מאתר איגוד הכדוריד האירופי נתונים מאתר טודור66 פירוט משחקי המוקדמות
דיוויזיית הפולקסגרנדיר ה-167 (ורמאכט)

דיוויזיית הפולקסגרנדיר ה-167 (בגרמנית: 167. Volksgrenadier-Division) הייתה דיוויזיית חיל רגלים של הוורמאכט שלחמה במלחמת העולם השנייה. ב-17 באוקטובר 1944 הוקמה הדיוויזיה על בסיס קבוצת הדיוויזיה ה-167, והועמדה תחת פיקוד הנסקורט הקר. בדצמבר 1944 הוכפפה הדיוויזיה לקורפוס הפאנצר ה-39, כחלק מארמיית הפאנצר החמישית, ולחמה עמו במהלך הקרב על הבליטה. לאחר מכן לחמה הדיוויזיה בקרבות בגרמניה, וב-4 באפריל 1945 פורקה הדיוויזיה ויחידותיה שימשו להקמת דיוויזיית שרנהורסט. הנסקורט הקר (17 באוקטובר 1944 - 4 באפריל 1945) דיוויזיית הפולקסגרנדיר ה-167 באתר lexikon-der-wehrmacht (בגרמנית)